กรมส่งเสริมการค้าระหว่างประเทศ คัดเลือกจังหวัดบุรีรัมย์เป็นจังหวัดมนต์เสน่ห์ของไทยเนื่องจากมีศักยภาพด้านการท่องเที่ยว
กรมส่งเสริมการค้าระหว่างประเทศ คัดเลือกจังหวัดบุรีรัมย์เป็นจังหวัดมนต์เสน่ห์ของไทยเนื่องจากมีศักยภาพด้านการท่องเที่ยว กระทรวงพาณิชย์จีนและรัฐบาลเขตปกครองตนเองกว่างซีจ้วง สนับสนุนการจัดการจัดงานแสดงสินค้าอาเซียน-จีน ครั้งที่ 16 (CAEXPO 2019) ณ ศูนย์นิทรรศการและการประชุมนานาชาติหนานหนิง (Nanning International Convention &amp; Exhibition Center: NICEC) เขตปกครองตนเองกว่างซีจ้วง นครหนานหนิง สาธารณรัฐประชาชนจีน ในส่วนของประเทศไทย เข้าร่วมงานอย่างต่อเนื่องเป็นครั้งที่ 15 ซึ่งได้คัดเลือกผู้ประกอบการไทยและหน่วยงานทั้งหมด 159 ราย 165 คูหา กรมส่งเสริมการค้าระหว่างประเทศ 5 คูหา  กรมการค้าต่างประเทศ 2 คูหา กรมการค้าภายใน 2 คูหา และคูหาของผู้ประกอบการไทย 156 บริษัท/คูหา ซึ่งมีสินค้าทั้งประเภทอาหาร สุขภาพ ความงาม ของตกแต่งบ้าน แฟชั่น อัญมณีและเครื่องประดับโดยในปี 2562 นี้ ประเทศไทย โดยกรมส่งเสริมการค้าระหว่างประเทศ คัดเลือกจังหวัดบุรีรัมย์ เป็นจังหวัดมนต์เสน่ห์ของไทย เนื่องจากมีศักยภาพด้านการท่องเที่ยว มีสถานที่ท่องเที่ยวเชิงวัฒนธรรมและเป็นโอกาสที่ดีในการประชาสัมพันธ์การท่องเที่ยวของจังหวัดบุรีรัมย์ให้เป็นที่รู่จักต่อนานาประเทศมากขึ้น ตามนโยบายการส่งเสริมการท่องเที่ยวเมืองรอง นอกจากนี้บุรีรัมย์เป็นประตูสู่ภาคอีสานใต้ที่สามารถเชื่อมต่อกับกัมพูชาและลาว นอกจากนี้ ยังสามารถเชื่อมต่อกับเส้นทาง R9 และ R12 เข้าสู่เขตปกครองกว่างซีจ้วง และเชื่อมต่อกับเส้นทางสายไหมยุคใหม่(Belt&amp; Road Initiative)ขณะที่การท่องเที่ยวแห่งประเทศไทย นางพรนันท์ สัณหจันทร์ ผู้อำนวยการการท่องเที่ยวแห่งประเทศไทยสาขาคุณหมิง กล่าวว่า ททท.ได้นำผ้าไหมไทยในจังหวัดบุรีรัมย์ ซึ่งเป็นผลิตภัณฑ์โอทอปที่ได้รับรางวัล มาจัดแสดงภายในงานนิทรรศการเมืองแห่งมนต์เสน่ห์ เพื่อนำเสนอถึงความก้าวหน้าและโอกาสทางธุรกิจ เทคโนโลยี การลงทุน วัฒนธรรมและการท่องเที่ยว นอกจากนี้ ยังได้มีการจัดแสดงการสาธิตการนวดแผนไทย ซึ่งอยู่ในความสนใจของคนจีนและการทำลูกประคบสมุนไพรจากมูลนิธิอภัยภูเบศ ซึ่งต่อไปเทรนด์สุขภาพที่ไม่ใช่เฉพาะในเมืองจีนเท่านั้น แต่ทั่วโลกก็ให้ความสนใจด้วย